
N á v r h   u z n e s e n i a
UZNESENIE  č. ........ / 2024
Zastupiteľstvo Bratislavského samosprávneho po prerokovaní materiálu

A   s ch v a ľ u j e

A.1 zmenu časti A bod A.1 „s podmienkami“ uznesenia č. 139/2023 zo dňa 10.11.2023  tak, že znie: 
· odovzdávajúci podpíše zmluvu o bezodplatnom prevode novovytvorených pozemkov najneskôr do 180 dní od schválenia uznesenia Zastupiteľstvom Bratislavského samosprávneho kraja s tým, že ak v tejto lehote odovzdávajúci zmluvu nepodpíše, uznesenie stráca platnosť. 
A.2 zmenu časti A bod A.2 „s podmienkami“ uznesenia č. 139/2023 zo dňa 10.11.2023  tak, že znie: 
· odovzdávajúci podpíše zmluvu o bezodplatnom prevode stavebného objektu najneskôr do 180 dní od schválenia uznesenia Zastupiteľstvom Bratislavského samosprávneho kraja s tým, že ak v tejto lehote odovzdávajúci zmluvu nepodpíše, uznesenie stráca platnosť. 

u k l a d á 

riaditeľke Úradu Bratislavského samosprávneho kraja zabezpečiť prípravu, spracovanie a podpis Zmluvy o bezodplatnom prevode v zmysle textu uznesenia v časti A.
Termín: v zmysle textu časti A uznesenia













D ô v o d o v á   s p r á v a

Mesto Svätý Jur požiadalo listom zo dňa 08.09.2023 BSK o bezodplatné odovzdanie nehnuteľností vo vlastníctve Mesta Svätý Jur do vlastníctva BSK, ide o novovytvorené pozemky pod cestou, ktorej vlastníkom je H&M Group s.r.o. so sídlom Holubyho 31, 902 01 Pezinok, IČO 35 893 371, ktoré vlastnícke právo k stavebnému objektu - rozšírenie komunikácie II/502 vybudované na pozemkoch vo vlastníctve mesta Svätý Jur tiež bezodplatne prevedie na BSK.  
Spoločnosť H&M Group s.r.o. je stavebníkom a zhotoviteľom stavby „Novostavba polyfunkčného objektu“, pod ktorú patrí aj stavebný objekt SO 10 stavebné úpravy na ceste II/502 t.j. vytvorenie a rozšírenie vozovky/cesty II/502 za účelom vytvorenia odbočovacieho pruhu na stavebný objekt SO 06 Verejná účelová komunikácia, z ktorej bude vstup na pozemky budúcich majiteľov bytov.
Zastupiteľstvo BSK uznesením č. 139/2023 zo dňa 10.11.2023 schválilo bezodplatný prevod k pozemkom aj stavebnému objektu s podmienkou, že odovzdávajúci podpíše zmluvu o bezodplatnom prevode novovytvorených pozemkov najneskôr do 120 dní od schválenie uznesenia Z BSK. 
Vzhľadom na prebiehajúce kolaudačné konanie, nie je zrejmé, či bude možné podpísať zmluvy o bezodplatnom odovzdaní stavebného objektu v lehote stanovenej v uznesení. 
Z uvedeného dôvodu predkladáme tento materiál na schválenie Zastupiteľstvu BSK. 


Príloha: 
Výpis uznesenia č. 139/2023






